section_heading: Radnja priče
paragraph_text: Priča je usko povezana sa stvaranjem "qvadara", genetski promijenjenih ljudi koji imaju četiri ruke. Drugi par ruku kod qvadara nalazi se tamo gdje obični ljudi imaju noge. Ova podvrsta ljudi bila je proizvedena za to da obavljaju fizičke poslove u svemiru. Ne samo da su savršeno prilagođeni životu u bestežinskom stanju nego zapravo uopće ne mogu pravilno primjenjivati donje udove ni u kakvom drugom okruženju osim ako se ne nalaze u najslabijem gravitacionom polju. S aspekta financijske isplativosti, oni su trebali biti visoko funkcionalni jer njima nisu bile potrebne posebne prostorije niti slobodno vrijeme u normalnoj gravitaciji, a koje su „prizemljaši“ (nadimak za ljude s nogama) trebali, čija bi tijela počela propadati ako bi predugo vremena bili u bestežinskom stanju. Qvadri su također u potpunosti pripadali poduzeću koje ih je proizvelo i od njega je ovisio njihov opstanak, oni nisu imali nikakva prava kao druga ljudska bića.